(מחיאות כפיים)
מחלת האיידס התגלתה ב-1981, הנגיף - ב-1983
בועות גאפמיינדר אלו ממחישות
את התפשטות הוירוס בעולם ב-1983
או איך אנו מעריכים שהיא הייתה
מה שאנו מציגים כאן הוא -
על הציר הזה כאן, אני מראה את אחוז המבוגרים המודבקים.
ועל הציר הזה, אני מראה הכנסה בדולר לאדם.
וגודל הבועות האלה, גודל הבועות כאן,
זה מראה כמה אנשים נושאים את הנגיף בכל מדינה,
והצבע מייצג את היבשת.
עכשיו, כאן אתם יכולים לראות שבארה"ב, ב-1983,
היה אחוז נמוך מאוד של נשאים,
אך בשל האוכלוסיה הגדולה, עדיין הבועה גדולה למדי
היו די הרבה נשאים בארה"ב.
וכאן למעלה, אתם רואים את אוגנדה.
שם היו כמעט חמישה אחוזים נשאים,
ובועה גדולה למדי למרות היותה אז מדינה קטנה.
וזו הייתה המדינה עם הנשאות הגבוהה ביותר בעולם.
עכשיו, מה קרה?
עכשיו הבנתם את התרשים,
וכעת, ב-60 השניות הקרובות,
נריץ את מגפת ה-HIV בעולם.
אבל קודם לכן, יש לי כאן המצאה חדשה.
(צחוק)
מיצקתי את קרן הלייזר
(צחוק)
(מחיאות כפיים)
אז, למקומות, הכן, צא!
ראשית, יש לנו עליה מהירה באוגנדה ובזימבאבווה.
הם עלו כך.
באסיה, המדינה הראשונה עם אחוזי נשאות גבוהים הייתה תאילנד.
הם הגיעו לאחוז אחד עד שניים.
אז, אוגנדה החלה לחזור חזרה,
בעוד זימבאבווה נסקה מעלה,
וכמה שנים מאוחר יותר בדרום אפריקה הייתה עליה נוראית בתדירות HIV.
תראו, בהודו יש נשאים רבים,
אך רמה נמוכה.
וכמעט אותו הדבר מתרחש כאן.
ראו, אוגנדה יורדת, זימבאבווה יורדת,
רוסיה הגיעה לאחוז אחד.
בשנתיים-שלוש האחרונות,
הגענו ליציבות במגפת ה-HIV בעולם.
לקח לזה 25 שנה.
אבל יציבות אין משמעותה שהמצב משתפר,
אלא רק שהוא לא נעשה יותר גרוע.
המצב היציב הוא שבערך,
אחוז אחד מאוכלוסיית העולם הבוגרת נושא HIV.
זה אומר 30 עד 40 מיליון אנשים,
כל תושבי קליפורניה,
זה בערך מה שיש לנו בעולם כיום.
עכשיו, הרשו לי להריץ הילוך מהיר של בוטסואנה.
בוטסוואנה - מדינה עם הכנסה בינונית-גבוהה בדרום אפריקה,
ממשל דמוקרטי, כלכלה טובה,
וזה מה שקרה שם.
הם התחילו נמוך, הם נסקו מעלה,
הם הגיעו לשיא שם ב-2003,
וכעת הם בירידה.
אך הם יורדים באיטיות,
כיוון שבבוטסוואנה, עם כלכלה וממשל טובים,
הם מצליחים לטפל באוכלוסיה.
ואם נשאים מקבלים טיפול, הם לא מתים מאיידס.
האחוזים האלה לא ירדו
כיוון שאנשים יכולים לשרוד 10 עד 20 שנה.
אז עכשיו יש בעיה מסוימת עם המדדים האלה.
אבל המדינות העניות יותר באפריקה, המדינות עם ההכנסה הנמוכה כאן למטה,
שם אחוזי הנשאות יורדים מהר יותר
כיוון שאנשים עדיין מתים
למרות התכנית הנשיאותית הנדיבה לטיפול באיידס
לא כל האנשים מקבלים טיפול
ומתוך אלה המקבלים טיפול בארצות העניות,
רק 60 אחוזים נשארים תחת טיפול לאחר שנתיים.
טיפול לכל החיים אינו מציאותי
לכל אדם במדינות העניות ביותר
אבל זה טוב מאוד שמה שנעשה אכן נעשה.
אך המיקוד חוזר עכשיו למניעה.
רק ע"י מניעת הדבקה
העולם יוכל להתמודד עם זה.
תרופות הן יקרות מדי - אם היה לנו חיסון,
או כאשר יהיה חיסון, זה משהו יותר יעיל -
אך התרופות הן יקרות מאוד בשביל העניים.
לא התרופה עצמה, אך הטיפול
וההשגחה הנדרשת סביבו.
אז כשאנו מביטים בדפוס,
דבר אחד מתבלט:אתם
רואים את הבועות הכחולות
ואנשים אומרים שרמת ה-HIV באפריקה גבוהה מאוד.
אני אומר, HIV הוא מאוד שונה באפריקה.
תמצאו את רמת ה-HIV הגבוהה ביותר בעולם
במדינות אפריקאיות,
אך מנגד תמצאו בסנגל, כאן למטה,
את אותה רמה כמו בארה"ב.
ותמצאו את מדגסקר,
ותמצאו מדינות אפריקאיות רבות
ברמה נמוכה כמו בשאר העולם.
זו ההפשטה הנוראית שישנה אפריקה אחת
ושדברים מתרחשים באופן אחד באפריקה.
עלינו למנוע זאת.
זה לא מכובד, וזה לא ממש נבון
לחשוב כך.
(מחיאות כפיים)
היה לי המזל לחיות ולעבוד למשך תקופה בארה"ב.
מצאתי שסולט לייק סיטי וסן פרנסיסקו הן שונות.
(צחוק)
וכך הדבר באפריקה - יש הבדלים רבים.
אז, למה זה כל כך גבוה? האם זה בשל מלחמות?
לא, זה לא. ראו כאן.
קונגו שסועת המלחמות כאן למטה - שניים, שלושה, ארבעה אחוזים.
וזו זמביה המצויה במצב שלום, מדינה שכנה - 15 אחוז.
וישנם מחקרים טובים לגבי הפליטים המגיעים מקונגו -
אצלהם שניים, שלושה אחוזי נשאות,
ובזמביה השלווה - אחוזים גבוהים בהרבה.
מחקרים כעת מראים בבירור
שהמלחמות הן נוראיות, מקרי האונס הם נוראים.
אך אלו לא הכוחות המניעים מאחורי אחוזי הנשאות הגבוהים באפריקה.
אז, האם זה העוני?
אם נביט ברמת המאקרו,
נראה שיותר כסף משמעו יותר HIV.
אך זה מאוד פשטני,
אז בואו נרד למטה ונראה את טנזניה.
אני אפצל את טנזניה לחמש קבוצות ע"פ הכנסה,
מההכנסה הגבוהה ביותר לנמוכה ביותר,
והנה.
אלו עם ההכנסה הגבוהה ביותר, שמצבם טוב יותר, לא אגיד שהם עשירים,
יש להם יותר HIV.
ההבדל נע בין 11 אחוז ועד 4 אחוז,
והפער אפילו גדול יותר בקרב נשים.
הרבה דברים שחשבנו, כעת, מחקרים טובים,
שבוצעו ע"י מכונים וחוקרים אפריקאים
יחד עם חוקרים בין-לאומיים, מראים שלא כך הדבר.
אז, זה ההבדל בתוך טנזניה.
ואני לא יכול להמנע מלהראות את קניה.
הביטו כאן בקניה.
פיצלתי את קניה למחוזותיה.
הנה.
ראו את ההבדלים בתוך מדינה אפריקאית אחת -
הם נעים מרמה נמוכה מאוד לרמה גבוהה מאוד,
וברב המחוזות בקניה הרמה די נמוכה.
אם כך, מהו הדבר?
מדוע אנו רואים רמות גבוהות כל כך במדינות מסוימות?
זה יותר שכיח עם שותפים מרובים,
יש פחות שימוש בקונדומים,
וישנם יחסי מין בין בני גילאים שונים --
כלומר, גברים מבוגרים נוטים לקיים יחסים עם נשים צעירות מהם.
אנו רואים רמות גבוהות יותר בנשים צעירות לעומת גברים צעירים
ברבות מהמדינות בהן אחוז הנשאים גבוה.
אך היכן הן מצויות?
אני אעביר את הבועות למפה.
ראו, המדינות הנגועות ביותר מהוות 4 אחוזים מכלל האוכלוסיה
ויש בהן 50 אחוז מנשאי ה-HIV.
HIV קיים בכל רחבי העולם.
ראו, יש בועות בכל רחבי העולם כאן.
בברזיל יש נשאי HIV רבים.
במדינות ערב לא כל כך, אך באירן הרמה די גבוהה.
יש באירן התמכרות להרואין וזנות.
בהודו יש רבים כיוון שהם רבים.
דרום-מזרח אסיה, וכן הלאה.
אך, יש אזור אחד באפריקה --
ובו בעת, הדבר הקשה הוא,
לא לצאת בהצהרה אחידה לגבי אפריקה,
לא להגיע למסקנה פשוטה של למה המצב הוא כזה, מצד אחד.
מצד שני, להודות שזהו מצב קשה,
כיוון שיש הסכמה מדעית לגבי הדפוס הזה כעת.
UNAIDS שיחררו מידע, סוף כך סוף,
לגבי התפשטות HIV.
זו יכולה להיות בו-זמניות.
זה יכול להיות סוג וירוס מסוים.
יכול להיות שישנם גורמים אחרים
שמובילים להדבקה בתדירות גבוהה.
אחרי הכל, אם אתה בריא לחלוטין ומקיים יחסי מין הטרוסקסואליים,
הסיכון להדבקה במהלך מגע מיני אחד היא אחד ל-1000.
אל תקפצו למסקנות עכשיו;
תתנהגו יפה הערב וכו'.
(צחוק)
אבל -- ואם אתם במצב לא מיטבי,
יותר מחלות מין, זה יכול להיות אחד ל-100.
אבל מה שאנחנו חושבים הוא שיכול להיות שזו הבו-זמניות.
ומהי אותה בו-זמניות?
בשבדיה, אין לנו בו-זמניות.
יש לנו מונוגמיה סדרתית.
וודקה, ערב השנה החדשה -- פרטנר חדש לאביב.
וודקה, ערב אמצע הקיץ -- פרטנר חדש לסתיו.
וודקה -- וכך זה נמשך, מבינים?
ואתם אוספים מספר אקסים גדול.
ויש לנו מגיפת כלמידיה נוראית --
מגפת כלמידיה נוראית שנשארת למשך שנים.
ל-HIV יש שיא שלושה עד שישה שבועות מהדבקה
ולכן, קיום יותר מפרטנר אחד באותו חודש
היא הרבה יותר מסוכנת בהעברת HIV מאשר בזיהומים אחרים.
כנראה שמדובר בשילוב של אלה.
ומה שמשמח אותי הוא שאנחנו נעים כיום
לעבר עובדה כאשר אנחנו מביטים בזה.
אתם יכולים להשיג את הטבלה הזו בחינם.
העלינו מידע מ-UNAIDS ל-Gapminder.org.
ואנו מקווים שכאשר נפעל בנושאים גלובאליים בעתיד
לא יהיה לנו רק את הלב,
לא יהיה לנו רק את הכסף,
אלא יהיה לנו גם את השכל.
תודה רבה לכם.
(מחיאות כפיים)